КIуэкIуэ Казбек «РусГидро»-м и унафэщI Шульгинов Николай IущIащ
ФокIадэм и 29-м Москва лэжьыгъэ IуэхукIэ щызэIущIащ Къэбэрдей-Балъкъэр Республикэм и Iэтащхьэ КIуэкIуэ Казбекрэ «РусГидро» компанием и Правленэм и унафэщI — и генеральнэ директор Шульгинов Николайрэ.
ЗэIущIэм щыщIидзэм КIуэкIуэ Казбек «РусГидро» компанием и унафэщIхэм фIыщIэ яхуищIащ республикэм узыншагъэр хъумэнымкIэ и IэнатIэм коронавирус узыфэ зэрыцIалэм пэщIэтыным теухуауэ къызэрыдэIэпыкъуам папщIэ. Дызэрыт илъэсым и мэлыжьыхь мазэм компанием сом мелуанитху хухихауэ щытащ цIыхур зэрагъэбауэ Iэмэпсымэхэр, узыфэм зэрызыхуахъумэ, дезинфекцэ зэращI хуэIухуэщIэхэр, апхуэдэуи узыфэ шынагъуэхэм щыпэщIэт госпиталхэм хущхъуэхэкIхэр къащэхуным.
ЗэIущIэр нэхъыбэу теухуауэ щытащ щIыналъэм гидроэнергетикэм зыщегъэужьыным, къапщтэмэ, къэбгъэщIэрэщIэж хъу энергием тегъэпсыхьа Iэмэпсымэхэр къыхуегъэшэным теухуа зэгурыIуэныгъэхэм япкъ иткIэ ГЭС мыинхэр ухуэным.
КъБР-м и Iэтащхьэмрэ
Правительствэмрэ я пресс-IуэхущIапIэ.
